รู้จักอาการ วินิจฉัยโรค อะไรคือสาเหตุ
เพราะเป็นอาการที่ชัดเจนและพบบ่อยที่สุดของภาวะบวมน้ำเหลือง ปกติจะบวมทั้ง 2 ขา และอาจลามไปถึงก้นกับสะโพกด้วย ท่อนล่างของคุณอาจจะบวมขึ้นช้าๆ หรืออีกทีคือเห็นว่าท่อนล่างกับท่อนบนต่างกันชัดเจน เช่น บางคนที่มีภาวะบวมน้ำเหลือง ร่างกายจากช่วงเอวขึ้นไปจะผอมมาก แต่จะบวมจนผิดส่วนที่ท่อนล่าง ตั้งแต่เอวลงมา มักบวมเฉพาะที่ขา อย่างมากก็ไปสุดที่ข้อเท้า ทำให้ขาบวมตันเหมือนท่อนเสา อาการบวมจะเปลี่ยนลักษณะไปได้เรื่อยๆ บางทีก็ไม่ได้บวมทั้งขา หรืออีกทีคือบวมตั้งแต่เหนือข้อเท้าขึ้นมาจนถึงสะโพกเลย แต่บางคนก็แค่มีก้อนไขมันเล็กๆ บวมขึ้นมาเหนือข้อเท้า 2 ข้าง ส่วนใหญ่อาการบวมจะเกิดเฉพาะร่างกายท่อนล่าง แต่บางทีก็ไปบวมที่ต้นแขนได้ด้วย เพราะไขมันที่แขนก็เหมือนที่ขา เลยอาจสะสมจนเกิดอาการบวมทั้ง 2 แขน ต้นแขนอาจบวมตันเหมือนท่อนเสาจนมาสุดที่ข้อศอกหรือข้อมือ คนที่มีภาวะบวมน้ำเหลืองมักพบว่าผิวบริเวณที่มีอาการจะเย็นๆ เวลาแตะ แถมยังหยุ่นๆ เหมือนก้อนแป้งด้วย นอกจากนี้แตะแล้วอาจเจ็บปวดร่วมด้วย แถมช้ำง่ายเป็นพิเศษ ทางเดียวที่จะรู้แน่ว่าคุณมีภาวะบวมน้ำเหลือง คือต้องไปหาหมอ ถ้าคุณหมอทั่วไปไม่เชี่ยวชาญด้านนี้พอ ก็จะโอนเคสไปให้คุณหมอเฉพาะทาง ที่จะเป็นคนตรวจวินิจฉัยอาการของคุณเอง ว่าตกลงเป็นภาวะบวมน้ำเหลืองหรือโรคอื่นๆ ที่เกิดจากไขมัน  อาการของภาวะนี้มักน่าอายในความรู้สึกของใครหลายคน เลยทำให้ไม่กล้าปรึกษาคุณหมอ ขอให้ท่องไว้ว่าคุณหมอจะไม่ตัดสินคุณ ให้นึกถึงความปลอดภัยของตัวเองเป็นสำคัญ เพราะภาวะบวมน้ำเหลืองยิ่งรู้แต่เนิ่นๆ ก็ยิ่งรักษาง่าย ซึ่งก็เหมือนกับโรคหรืออาการอื่นๆ ที่ขั้นแรกๆ จะรักษาง่ายกว่าขั้นท้ายๆ โดยภาวะบวมน้ำเหลืองแบ่งออกเป็น 4 ขั้นด้วยกัน  ขั้นที่ 1 ผิวของคุณจะยังเรียบเนียน มีบวมขึ้นบ้างระหว่างวัน แต่ถ้าพักผ่อนเพียงพอก็จะหายไปเอง ถ้าอยู่ในขั้นนี้ ร่างกายจะตอบสนองกับการรักษาได้ดีกว่าขั้นอื่นๆ ขั้นที่ 2 ผิวจะเริ่มบุ๋มและมีก้อน/เนื้องอกไขมัน (lipomas) ในขั้นนี้อาจมีผื่นผิวหนังอักเสบ (eczema) หรือโรคติดเชื้ออย่าง "ไฟลามทุ่ง" (erysipelas) ร่วมด้วย ระหว่างวันจะยังตัวบวม แต่ที่เปลี่ยนไปคือไม่หายง่ายๆ หรือหายไม่สนิท ทั้งๆ ที่พักผ่อนและยกขาสูงแล้ว ถ้ารักษาตั้งแต่มีอาการในขั้นนี้ ร่างกายก็ยังตอบสนองดีเช่นกัน ขั้นที่ 3 เนื้อเยื่อเกี่ยวพัน (connective tissues) จะแข็งขึ้น และอาการบวมจะไม่หายไป แม้จะยกขาสูงหรือพักผ่อนมากแค่ไหน นอกจากนี้ผิวหนังจะเริ่มหย่อนคล้อย อาการขั้นนี้ยังพอรักษาทัน แต่อาจไม่ค่อยตอบสนองกับวิธีการต่างๆ ขั้นที่ 4 อาการที่พบในขั้นที่ 3 จะทวีความรุนแรงขึ้น ถึงขั้นนี้ คุณหมอจะเรียกว่า lipo-lymphedema (ภาวะบวมน้ำเหลืองและไขมัน) อาการขั้นนี้จะเหมือนขั้นที่ 3 คือรักษาแล้วร่างกายไม่ค่อยตอบสนองกับวิธีการของคุณหมอเท่าไหร่ วิธีตรวจวินิจฉัยภาวะบวมน้ำเหลืองได้ดีที่สุด คือสังเกตบริเวณที่มีอาการด้วยตาเปล่า รวมถึงสัมผัสเพื่อตรวจหาตุ่มหรือก้อนไขมันที่เป็นอาการเด่นของภาวะนี้ และจะสอบถามคุณเรื่องความเจ็บปวด ให้อธิบายว่าบวมมากขึ้นหรือน้อยลงหรือเปล่า และเป็นเมื่อไหร่ ณ ตอนนี้การตรวจเลือดยังบอกไม่ได้ ว่าคุณมีภาวะบวมน้ำเหลืองหรือเปล่า มีแค่ข้อสงสัยเท่านั้น ในทางการแพทย์ก็ยังฟันธงไม่ได้ว่าภาวะบวมน้ำเหลืองเกิดจากอะไร เลยทำให้โชคร้ายตกมาอยู่ที่เรา เพราะไม่มีแนวทางดูแลป้องกันเป็นพิเศษ แถมพอเป็นขึ้นมาก็รักษายากอีกต่างหาก  พยายามบอกเล่าเก้าสิบทุกอาการให้คุณหมอฟัง รวมถึงประวัติสุขภาพทั้งของตัวเองและคนในครอบครัว คุณหมอจะได้ตรวจวินิจฉัยและหาทางรักษาได้ถูก ผู้ป่วยหลายเคสก็เกิดจากพันธุกรรม เพราะสืบย้อนไปเจอว่ามีคนในครอบครัวหรือญาติเคยเป็น เช่น ถ้าคุณมีภาวะบวมน้ำเหลืองขึ้นมา ให้ลองไปเช็คดู อาจพบว่าพ่อหรือแม่เคยเกิดภาวะเดียวกันก็ได้ คุณหมอหลายท่านเชื่อว่าภาวะบวมน้ำเหลืองอาจเกี่ยวพันกับระดับฮอร์โมน เพราะผู้ป่วยแทบทั้งหมดเป็นผู้หญิง และมักเกิดอาการช่วงฮอร์โมนเปลี่ยนแปลง เช่น วัยเจริญพันธุ์ ตั้งครรภ์ หรือหมดประจำเดือน ถึงจะหาสาเหตุได้ยาก และถึงรู้ก็ยากจะป้องกัน แต่อย่างน้อยถ้าพอรู้ คุณหมอก็นำไปพิจารณาหาวิธีรักษาที่ตรงจุดมากขึ้นได้
สำรวจว่าขาบวมไหม. เท้าจะยังขนาด “เท่าเดิม”. บางทีต้นแขนก็บวมด้วย. แตะผิวแล้วรู้สึกเย็นไหม. ไปหาหมอ. รู้จัก stages หรือขั้นต่างๆ ของภาวะบวมน้ำเหลือง. คุณหมอจะตรวจวินิจฉัยยังไง. ตอนนี้ยังไม่รู้สาเหตุแน่ชัด. บางทีก็เป็นที่พันธุกรรม. บางทีเป็นเพราะฮอร์โมนเปลี่ยนแปลง.
https://www.wikihow.com/Diagnose-Lipedema https://www.wikihow.com/Diagnose-Lipedema https://www.wikihow.com/Diagnose-Lipedema
Understanding the Symptoms Getting Diagnosed Understanding the Causes